Frk. Tines krimitanker: april 2014
Minus på blogkontoen???
Hvis man kan være i minus på sin blogkonto, så er det vist hvad jeg er lige nu. Jeg har været lidt for stille lidt for længe. Jeg har haft pænt travlt på arbejde og været godt brugt når jeg kom hjem. Fritiden er blevet brugt sammen med mine børn og om aftenen når de var puttet, har jeg læst på livet løs. Jeg er blevet færdig med Øbro og Tornbjergs "Djævelens ansigt" og er næsten færdig med 3. del i samme serie, som hedder "Evas sidste nat". Anmeldelser af begge bøger følger. Bagefter er planen, at gå i gang med "Klaverstemmeren" af Carin Gerhardsen. Den glæder jeg mig til, for jeg har været ret vild med de andre i serien. I det hele taget, har jeg virkelig mange bøger som jeg glæder mig til at læse. Jeg mangler mere tid!
Og apropos tid, så tager jeg på en lille ferie til London i den kommende uge. 3 dage bliver det til og man kan godt sige, at det bliver en tur i krimiens tegn. Det hører I mere om senere. Jeg satser på, at der også bliver tid til at læse ind imellem. Om ikke andet, så er der altid lidt ventetid i lufthavnen og undervejs i flyet, som kan udnyttes.
Endnu engang vil jeg love, at jeg nok skal gøre alt hvad jeg kan for at stramme op og få blogget lidt mere :)
Indsendt af Tine kl. 21.41 Ingen kommentarer:
Etiketter: Djævelens ansigt, Evas sidste nat, krimitanker, London, Øbro og Tornbjerg
Anmeldelse: Michael Katz Krefeld - Pans hemmelighed
Gad vide hvorfor jeg ikke har læst denne bog før nu? Det undrer mig, at den er undgået min opmærksomhed så længe - den udkom i 2009. Men nu er den læst og sikke en god oplevelse det var. Spænding fra start til slut og en af den slags bøger der tog mig helt ud på kanten af stolen (eller sofaen i mit tilfælde J) Ikke at den er topuhyggelig, men den kører et vist pace gennem hele bogen og så hører den til i den absolut høje ende af grumme bøger!
Pans hemmelighed, handler først og fremmest om hovedpersonen Maja Holm. Hun er læge og kæreste med normanden Stig. Maja og Stig venter deres første barn – en lille dreng. For kort tid siden, er de flyttet fra Norge tilbage til Danmark og Majas trygge barndomskvarter. Det viser sig dog ret hurtigt, at kvarteret ikke længere er så trygt. En pædofil morder hærger byen. Om natten sniger han sig ind i husene til folk og bortfører og myrder små drenge. Hver gang på deres fødselsdag og hver gang efterlader han en signatur i ligets hånd, i form af et glansbillede, der forestiller Peter Pan.
Bogen igennem, er der flere afsnit hvor vi følger morderens tanker. Ofte kan det være lidt fesent når man kender morderens identitet fra start, men i Pans hemmelighed, virker det lige modsat. Vi er med ham, når han opsøger drengene og bortfører dem. De scener fik mig til at holde vejret, for de var på én gang både sindssygt spændende og vanvittigt triste. I det hele taget er denne bog både ond og grusom på flere måder. Ondskaben ser vi i form af emnet pædofili og grusomheden træder tydeligt frem, når ting der som regel bliver undgået i de fleste bøger, rent faktisk sker her. Virkeligheden er ikke altid som først antaget! Det er med til at gøre Pans hemmelighed til en fed læseoplevelse.
5 krimiperler synes jeg den fortjener...
Indsendt af Tine kl. 15.31 Ingen kommentarer:
Etiketter: anmeldelse, Krimiperler, krimitanker, Michael Katz Krefeld, Pans hemmelighed
Status på Krimimessen 2014 :)
På billedet ses fra venstre: Niels fra Krimifan, Rikke fra Krimifan, Betina fra Krimifan, Egill fra Forlaget Jentas, forfatter Chris Carter og så mig ude på fløjen :)
Det er længe siden jeg har glædet mig så meget til noget, som jeg glædede mig til Krimimessen 2014!
Nu er det hele slut og jeg sidder tilbage med en blanding af vemod og boblende glæde i hele kropppen. Vemodet skyldes udelukkende, at det hele gik så stærkt og der nu går et helt år, før jeg igen skal på krimimesse. Det er lidt en kamel der er en anelse svær at sluge :) Når det så er sagt, så tror jeg nok, at jeg kan leve højt på de mange gode oplevelser jeg har haft den forgangne weekend, i lang tid fremover.
Messen startede ud på bedste vis, med at jeg spiste morgenmad sammen med Chris Carter og Johann fra forlaget Jentas. Ganske hyggeligt. Derefter var der afgang til Fængslet hvor jeg mødtes med de andre bloggere fra Krimifan.dk. Det var dejligt at se dem alle igen. De fleste af os ses jo kun to gange om året, når der er Krimimesse og BogForum.
Vi havde inviteret en hel række spændende forfattere på besøg på vores stand. De skulle inteviewes af os - publikum var inviteret til også at stille spørgsmål. Det var meningen, at vi ville filme det til Krimifan.dk, men desværre lå vi på ydrefløjen helt oppe ved siden af scenen. Det betød, at vi ikke havde mulighed for at filme, da lyden fra vores gæster, blev overdøvet af snak på scenen. Pyt med det... vi optog med diktafoner og satser på, at hele herligheden kan høres, så alle læserne på Krimifan, kan få glæde af dem. Personligt skal jeg have renskrevet interviews med Inger Wolf, Jens Østergaard og Chris Carter. Det bliver der forhåbentlig snart tid til :)
En af de forfattere vi havde besøg af på vores stand, var Jussi Adler-Olsen. Hold fast hvor er han en sød, charmerende og ikke mindst imødekommende mand! Glad og smilende hele tiden og gav sig masser af tid til sine maaaaange fans. Selvom jeg ikke er den største fan af hans bøger, så er manden selv da helt fantastisk. Måske jeg snart skulle ta mig sammen og få læst Marcoeffekten :)
Jens Østergaard kom også på besøg. Selvom han netop har udgivet sin 3. bog, så er det ikke mit indtryk, at han endnu har fået slået sit navn ordentligt fast. Det er synd, for det fortjener han. Dygtig forfatter og virkelig sødt menneske. Og så er det nu jeg lige nævner, at han og Anna Grue, spillede Wordfeud imod publikum på Litteratursidens stand... og fik lammetæv :) :) Til deres forsvar skal siges, at de jo kun var to imod en hel flok garvede Wordfeudspillere, så de gjorde det faktisk ret godt. Fedt og anderledes indslag fra Litteratursiden!
Jens Østergaard under sit interview på scenen.
Lørdag aften var vi Krimifanbloggere, blevet inviteret med til den årlige festmiddag sammen med alle forfattere, forlag og hvem der nu ellers deltog. Det var mange og det var en stor oplevelse. Dejlig mad og bagefter drinks i baren. Jeg fik talt med en hel del forskellige forfattere og de var langt fra så uhyggelige som deres bøger. Tværtimod :)
Chris Carter som han så ud, umiddelbart efter vi havde overbevist ham om, at det var en god idé at smage samtlige varianter af Gajol..
Søndag gik det igen løs på standen med interviews og besøg af publikum. Alle var søde og imødekommende og med til, at gøre messen til endnu en uforglemmelig oplevelse. Jeg havde kun 6 bøger med hjem i år. Det var alle nogen jeg fik foræret. Det var ikke fordi der ikke var mange bøger jeg gerne ville købe, men jeg er stadig i det dilemma, at jeg elsker at ha bøgerne i hænderne - får helt lyst til at ae den når jeg ser en bog med et flot omslag, men åh altså, jeg vil faktisk allerhelst læse dem som e-bøger. Når jeg så har læst e-bogen, så ønsker jeg, at jeg havde den i min reol. Specielt hvis det er en god bog eller en af dem jeg har hele serien af i forvejen :) Fjollet.. Jeg glæder mig dog til at læse de mange bøger jeg nu har tilgode og ville ønske jeg havde ferie en måned eller to, som jeg bare kunne bruge på at læse og læse og læse...
Kurt Kragh - tidligere chef for blandt andet rejseholdet og nu forfatter til "At tænke som en morder". Virkelig sød og interessant mand!
Tranen kom med slik.. en sød pige fra Gyldendal, kom forbi med slik til os, da vi selv havde glemt at få noget med. Ups - det må vi gøre bedre næste år. Tusind tak til Gyldendal :)
Svenske Carin Gerhardsen kom også forbi. Jeg glæder mig til hendes nye bog "Klaverstemmeren", som udkommer 25. april.
Fornemt besøg af Sissel-Jo Gazan, som er aktuel med "Svalens graf".
Kl 16 søndag, var det slut på Krimimessen 2014. Jeg må indrømme, at jeg på daværende tidspunkt, var ved at være godt brugt. Jeg havde stort set ikke siddet ned hele dagen og var samtidig lidt træt, da det blev halvsent aftenen før. Jeg fik sagt farvel til folk som er gået hen og blevet til gode venner, som jeg nu først ser igen til november på BogForum i Bellacenteret. Lidt vemodigt, men så er der igen noget rigtig dejligt at glæde sig til :)
Indsendt af Tine kl. 22.20 Ingen kommentarer:
Etiketter: Anna Grue, BogForum, Chris Carter, e-bøger, Forlaget Jentas, Fængslet, Inger Wolf, Jens Østergaard, Jussi Adler-Olsen, Krimifan, Krimimessen 2014, krimitanker, Litteratursiden, Wordfeud
Kreativ med Krimitanker
Se et fint armbånd min datter har lavet til mig. Det må jeg vist ha på til krimimessen i weekenden :)
Indsendt af Tine kl. 15.52 Ingen kommentarer:
Etiketter: Krimimessen, krimitanker, perlearmbånd
Anmeldelse: Giorgio Faletti - Skæbnespil
Jeg havde set frem til at læse Giorgio Faletti, da jeg har hørt godt om ham og specielt bogen ”Jeg dræber”. Pyw altså hvor var det en skuffelse af dimensioner! Jeg synes egentlig ikke engang, at man kan kalde den for en krimi, for den er totalt blottet for alt hvad der hedder spænding og uhygge. Som læser, får man heller ikke lov at gætte med på noget som helst. Skæbnespil er en kort roman på små 150 sider. Den er lynhurtigt læst og bagefter føltes det lidt som om jeg bare havde læst en kort fortælling. Skuffende og spild af tid.
Kort fortalt, handler bogen om den tidligere professionelle bokser, som røg i fængsel grundet matchfixing. Det kom til at spille en stor rolle i hans forhold til sønnen. Silvano, som han kaldes, opdager at hans søn, som er semi-proffessionel fodboldspiller, er igang med at rode sig ud i samme problematik. Silvano beslutter at sætte alt ind på at forhindre sin søn i at lykkedes med at fixe en oprykkerkamp.
Set ud fra et krimimæssigt perspektiv, er denne bog temmelig tam desværre.
1 lillebitte mini krimiperle til Skæbnespil fra mig
Indsendt af Tine kl. 22.16 Ingen kommentarer:
Etiketter: anmeldelse, Giorgio Faletti, Krimiperler, krimitanker, Skæbnespil
Inger Wolf - Pyromanen
Anmeldelse: Michael Katz Krefeld - Pans hemmelighe...